*4.pielikums*

*līgumam par sekundārās ambulatorās*

*veselības aprūpes pakalpojumu sniegšanu un apmaksu*

**Mamogrāfijas pakalpojumu sniegšanas un apmaksas nosacījumi**

1. IZPILDĪTĀJS nodrošina šādus mamogrāfijas pakalpojuma veidus:
   1. krūts vēža skrīninga mamogrāfijas izmeklējumi;
   2. diagnostiskās mamogrāfijas izmeklējumi;
   3. mobilā mamogrāfa kabinetā veiktie krūts vēža skrīninga izmeklējumi.
2. Ārstniecības personas, kuras nodrošina mamogrāfijas pakalpojumu sniegšanu:

|  |  |  |  |
| --- | --- | --- | --- |
| **Nr.p.k.** | **Vārds, uzvārds, identifikators** | **Specialitāte** | **Pieredzes apliecinājuma datums** |
|  |  |  |  |
|  |  |  |  |
|  |  |  |  |

1. Informācija par mamogrāfijas pakalpojumu saņemšanas kārtību pacientiem:

|  |  |  |  |
| --- | --- | --- | --- |
| **Pakalpojumu sniegšanas vietas adrese** | **Pieraksta veids\*** | **Darba laiks pieraksta veikšanai** | **Pakalpojumu saņemšanas kārtība\*\*** |
|  |  |  |  |
|  |  |  |  |
|  |  |  |  |

\* Tiek norādīti iespējamiem pieraksta veidi - elektroniski ( e-pasts vai citas iespējas), tālrunis pierakstam, klātienē- vieta (kabineta nr. vai struktūrvienība).

\*\* Tiek norādīta pakalpojuma saņemšanas kārtība - rindas kārtībā vai pēc pieraksta.

1. Ja IZPILDĪTĀJS nodrošina mamogrāfa kabineta pakalpojumus mobilajā kabinetā, IZPILDĪTĀJS līdz kalendāra mēneša 25.datumam elektroniski iesniedz DIENESTAM šādu plānoto mobilā mamogrāfa izbraukumu grafiku vismaz trīs nākamajiem kalendāra mēnešiem, ievērojot, ka pakalpojuma sniegšanas vieta neatrodas tuvāk par 10 km no Rīgas pilsētas robežas un pakalpojumi tajā tiek sniegti ne biežāk kā trīs reizes kalendārā mēnesī, vai tuvāk par 10 km no citas pilsētas robežas, kur izvietots stacionārs mamogrāfs:

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Administratīvā teritorija** | **Datums** | **Pieņemšanas laiks** | **Adrese** | **Vieta** | **Informācija pierakstiem** (tālruņa numurs/-i, elektroniskā pasta adrese) |
| 1. |  |  |  |  |  |  |

1. IZPILDĪTĀJS var veikt mobilā mamogrāfa izbraukumu grafikā izmaiņas, informējot par to DIENESTU vismaz 5 (piecu) darba dienas pirms plānotajām izmaiņām.
2. IZPILDĪTĀJS nodrošina personām iespēju saņemt skrīninga mamogrāfijas pakalpojumu bez uzaicinājuma vēstules uzrādīšanas skrīninga mērķa grupas vecuma sievietēm, ja Vadības informācijas sistēmā ir redzama derīga uzaicinājuma vēstule.
3. IZPILDĪTĀJS savās telpās, publiski pieejamā vietā, izvieto informāciju par vietu, kur iespējams saņemt uzaicinājumu skrīninga mamogrāfijas veikšanai, norādot precīzu adresi un darba laiku. (Nepārprotami norādīt struktūrvienību, piemēram, reģistratūru (ja tās ir vairākas, tad precizēt, kura), vai noteikta kabineta numuru.)
4. DIENESTS šī pielikuma 3., 4. un 7.punktā norādīto informāciju ir tiesīgs publicēt savā mājas lapā.
5. IZPILDĪTĀJS nodrošina, ka persona tiek informēta par izmeklēšanas procedūras norisi, par skrīninga izmeklējumu veikšanas biežumu un izmeklējumu rezultātu saņemšanas kārtību ārstniecības iestādē.
6. IZPILDĪTĀJS nodarbina ne mazāk kā trīs radiologus, kuri sniedz skrīninga mamogrāfijas izmeklējumus, paredzot, ka radiologi darbu var veikt arī attālināti, ja radiologa darba vietas tehniskais aprīkojums atbilst 2017. gadā rīkotās stratēģiskās atlases “Ambulatoro mamogrāfijas, medicīniskās apaugļošanas un stacionāro plānveida onkoloģisko pakalpojumu sniedzēju atlases procedūra pakalpojumu sniegšanai no 2018.g.” izvirzītajām prasībām.
7. IZPILDĪTĀJS nodrošina BI-RADS (Breast Imaging Reporting and Data System) skrīninga mamogrāfijas programmatūras dubultaklo divu radiologu lasījumu, bet gadījumos, kad ir nesakritības divu radiologu atbildēs, tiek piesaistīts trešais radiologs, ko sistēma automātiski atpazīst un nodod tālāk trešajam radiologam.
8. IZPILDĪTĀJS nodrošina, ka personai tiek sagatavots viens izmeklējuma slēdziens un dati par veikto izmeklējumu tiek ievadīti Vadības informācijas sistēmā.
9. IZPILDĪTĀJS nodrošina, ka vismaz divi radiologi, kuri sniedz skrīninga mamogrāfijas izmeklējumus iepriekšējā kalendārajā gadā ir veikuši ne mazāk kā 1500 mamogrāfijas aprakstus, tajā skaitā maksas un kā otra radiologa veiktie apraksti.

13.1.IZPILDĪTĀJA kompetencē ir noteikt radiologu, kuri sniedz skrīninga mamogrāfijas izmeklējumus amatu sadalījumu un pienākumus.

1. IZPILDĪTĀJS nodrošina, ka radiologi un radiologu asistenti, kuri sniedz skrīninga mamogrāfijas izmeklējumus līdz 01.01.2024 būs saņēmuši sertifikātu apmācībām skrīninga mamogrāfijas metodē un interpretācijā.
2. IZPILDĪTĀJAM jānodrošina pieeju mamogrāfijas izmeklējuma datiem un izmeklējuma aprakstiem 5 (piecu) darba dienu laikā pēc izmeklējumu veikšanas visām stacionārām ārstniecības iestādēm, kas nodrošina onkoloģisko pacientu veselības aprūpi, atbilstoši Līgumā noteiktajai kārtībai par Ļaundabīgo audzēju primāro diagnostiku noteiktām lokalizācijām, kā arī, pēc pacienta pieprasījuma un bez papildu samaksas, IZPILDĪTĀJAM jānodrošina pacienta iegūto vizuālās diagnostikas datu saglabāšanu un izsniegšanu uz ārējā datu nesējā.
3. IZPILDĪTĀJS nodrošina, ka krūts vēža skrīninga izmeklējumu rezultāti tiek noformēti uz DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajā dokumentā noteiktās veidlapas “Skrīninga mamogrāfijas rezultāts/nosūtījums uz turpmākajiem pēcskrīninga izmeklējumiem” un personai to iespējams saņemt – attiecībā uz diagnostisko mamogrāfiju trīs darba dienu laikā, bet attiecībā uz skrīninga mamogrāfiju piecu darba dienu laikā pēc izmeklējuma veikšanas.
4. IZPILDĪTĀJS nodrošina, ka gadījumos, ja atradne ir BI-RADS 0, BI-RADS 4, BI-RADS 5, 5 (piecu) darba dienu laikā pēc mamogrāfijas izmeklējuma apraksta sagatavošanas par to, kā arī nepieciešamību veikt turpmākos izmeklējumus, telefoniski vai rakstiski tiks informēts pacients un viņa ģimenes ārsts.
5. Apmaksu par sniegtajiem pakalpojumiem DIENESTS veic atbilstoši faktiski sniegto pakalpojumu apjomam saskaņā ar normatīvajos aktos noteiktajiem tarifiem.
6. Ja IZPILDĪTĀJA tehniskās iespējas nav paredzētas, lai nodrošinātu ambulatorās mamogrāfijas pakalpojuma sniegšanu konkrētai personai, IZPILDĪTĀJAM jāizskaidro personai iespēja vērsties citā ārstniecības iestādē, kurai ir līgums par šāda pakalpojuma sniegšanu ar DIENESTU, kas minēto pakalpojumu attiecīgajā izņēmuma gadījumā var nodrošināt, informējot personu par šo konkrēto ārstniecības iestādi un nepieciešamības gadījumā sazinoties ar to.
7. Darbinieku vai tehnisko iekārtu maiņas gadījumā IZPILDĪTĀJS informē DIENESTU par attiecīgā darbinieka vai tehniskās iekārtas atbilstību 2017.gada ambulatoro mamogrāfijas pakalpojumu sniedzēju atlases procedūras nolikumā norādītajām prasībām.
8. Atbilstoši 2017.gada ambulatoro mamogrāfijas pakalpojumu sniedzēju atlases procedūras nolikumam DIENESTS:
   1. attiecībā uz minēto veselības aprūpes pakalpojumu vērtē IZPILDĪTĀJA darbības kvalitāti vienu reizi gadā (pirmo reizi - pēc pilna gada) atbilstoši DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajā dokumentā “Mamogrāfijas pakalpojumu sniedzēju darbības vērtēšanas kritēriji” ietvertajiem kritērijiem;
   2. atbilstoši veiktajam darbības kvalitātes vērtējumam ir tiesīgs pārskatīt Līguma nosacījumus vai izbeigt Līgumu pirms termiņa par ambulatoro mamogrāfijas pakalpojumu sniegšanu, ja vērtēšanas kritēriji nav izpildīti vai ir izpildīti nepilnīgi;
   3. var mainīt vai papildināt DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā “Profesionāļiem” esošajā dokumentā “Mamogrāfijas pakalpojumu sniedzēju darbības vērtēšanas kritēriji” ietvertos kritērijus, par to rakstiski informējot IZPILDĪTĀJU ne vēlāk kā pirms tā gada sākuma, kurā šie kritēriji tiks pielietoti vērtēšanā.

**DIENESTS IZPILDĪTĀJS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_